Rezervácie izieb na akademický rok 2026/2027
Študenti všetkých univerzít (MTF,TU a UCM ) si budú môcť rezervovať izbu iba v prípade ,že im bude pridelené ubytovanie na našom internáte (teda vaše meno bude figurovať v zozname prideleného ubytovania, ktoré nám zasielajú vaše univerzity). 
Párové izby budú aj tento rok. Všetky páry budú ubytované na poschodí podľa prílohy A tohto dokumentu. V prípade, ak sa však pár ešte pred ubytovaním rozíde a nebude mať okamžitú náhradu, pridelíme Vám nové izby my. 
Všetci študenti, ktorým bolo pridelené ubytovanie si môžu rezervovať izbu  prostredníctvom Internátnej rady.
Rezervácie izieb budú prebiehať výlučne:
emailom na adrese: internatna.rada@gmail.com 
Pri rezerváciách je potrebné dodržiavať podmienky, ktoré sú definované v prílohe A tohto dokumentu. Preto si ich prosím naštudujte pred odoslaním rezervácie. 
V predmete : napísať  názov univerzity
 do emailu: napísať vaše meno, ročník , univerzitu a číslo izby , o ktorú máte záujem
(v prípade, že neviete konkrétne číslo izby - napíšte svoju preferenciu :Blok A/B, s
balkónom/bez, dvojlôžková/trojlôžková, výhľad na mesto/do areálu.)
Ak chcete bývať kamaráti spolu, stačí, ak jeden študent napíše do jedného emailu
informácie o všetkých.
Ak by bola uvedená izba obsadená, napíšte  aj náhradnú izbu. Ak bude obsadená aj náhradná izba, dáme Vám na výber z možností, ktoré sú ešte dostupné. Izba Vám bude pridelená internátnou radou na základe podmienok v prílohe A. 
Študenti MTF	si môžu prostredníctvom mailu rezervovať izby  od:
17.8.2026 (pondelok)	
Študenti TU a UCM  si môžu prostredníctvom mailu rezervovať izby  od:           	
[bookmark: _heading=h.gjdgxs]21.8.2026 (piatok)    
Upozorňujeme všetkých študentov, ktorí si rezervujú izbu prostredníctvom mailu, že maily prijaté pred vyššie uvedenými dátumami budú ignorované!!!

Na email, budeme odpisovať v uvedených dátumoch priebežne ( max. do 5 dní).
Od 1.9.2026 (utorok) budú rezervácie prebiehať  aj osobne , súbežne s ubytovaním v úradných hodinách v priestoroch ŠDaJ Miloša Uhra. (od 7:30 do 14:00)
Internátna rada neprijíma žiadosti o ubytovanie. V kompetencii IR je jedine pridelenie izby študentom, ktorým bolo pridelené ubytovanie ich univerzitou. Ak Vám teda nebolo pridelené ubytovanie, obráťte sa na študijné oddelenie vašej univerzity.
Výber izby je možné vykonať aj v deň nástupu na internát. K dispozícii budú aj zmluvy a prehlásenie BOZP a PO.
V prípade, že neviete výšku sumy, ktorú máte za izbu zaplatiť (nemáte pridelenú alebo nie ste si istý) a chcete sa prísť ubytovať, najlepšie je zaplatiť za izbu najvyšší poplatok a pri ďalšej platbe zohľadniť prípadný rozdiel a zaplatiť menej.
Pre študentov TU a UCM budú vyhradené miesta v zmysle Zmluvy o zabezpečení možnosti ubytovania študentov podľa aktuálnej zmluvy príslušného akademického roka. 
Nakoľko ide o časovo zdĺhavý proces, žiadame vás o dochvíľnosť a trpezlivosť.
Aktuálne informácie ohľadom rezervácií izieb sledujte na fb :  https://www.facebook.com/internatna.rada
https://internat.mtf.stuba.sk/

Za pochopenie ďakujeme a tešíme sa na vás.

								Internátna rada MTF











	









PRÍLOHA A
Dôležité zmeny pri rezervácii izieb na Internáte Miloša Uhra (AR 2026/2027) 
Na základe nariadenia riaditeľa Študentského domova vám oznamujeme pravidlá pri rezervovaní izieb na akademický rok 2026/2027. Zmeny sa týkajú blokov A (starý internát) a B (nový internát):
Blok B – Nový internát
· 10. poschodie: vyhradené pre doktorandov a zamestnancov
(izby začínajúce číslom 1103)
· 5. poschodie: vyhradené pre páry
(izby začínajúce číslom 603)
➤ K dispozícii je 26 izieb. Po ich obsadení už nebude možné otvoriť ďalšie párové izby.
· 2., 3., a 4. poschodie: vyhradené pre študentov 5. ročníka (Ing. a Mgr.) – netýka sa študentov zo zahraničia
(izby začínajúce číslom 303, 403, 503)
· 1. poschodie: vyhradené pre ostatných zahraničných študentov
(okrem študentov z Ukrajiny a Kazachstanu)
(izby začínajúce číslom 203)
· 6., 7., 8., a 9. poschodie: vyhradené pre študentov ostatných ročníkov
(izby začínajúce číslom 703, 803, 903, 1003)
Blok A – Starý internát
· 2., 3., a 4. poschodie: vyhradené pre študentov z Ukrajiny
· 10. poschodie: vyhradené pre študentov z Kazachstanu
· 1., 5.,6.,7.,8., a 9. poschodie: vyhradené pre študentov ostatných ročníkov

Ďakujeme za pochopenie a spoluprácu!
Internát Miloša Uhra
Akademický rok 2026/2027


